b'\n_START_ARTICLE_\nHej brigade\n_START_SECTION_\nNastanek\n_START_PARAGRAPH_\nBesedilo pesmi je konec oktobra 1942 napisal Matej Bor, ko je iz partizanov pri\xc5\xa1el na za\xc4\x8dasno delo in zdravljenje v Ljubljano ter bival pri dru\xc5\xbeini Vovk v Svetosavski ulici za Be\xc5\xbeigradom. Sam je o nastanku dejal:_NEWLINE_Motiv je nastal spontano, prej melodija kot besedilo, najprej pa ritem. Ko sem poslu\xc5\xa1al partizanske mitraljeze, ki so odmevali okoli Ljubljane, najve\xc4\x8d tam od Polhograjskih dolomitov, se mi je sto\xc5\xbeilo po hostah...z drugo besedo, po svobodi, ki je bila navzlic vsem te\xc5\xbeavam tam, a je v Ljubljani ni bilo._NEWLINE_Bor je prosil skladatelja Franceta \xc5\xa0turma, da bi pesem dokon\xc4\x8dno uglasbil, in uglasbena je bila aprila 1943. Prvi\xc4\x8d je pesem zapela Bogdana Stritar septembra 1943 v bli\xc5\xbeini Starih \xc5\xbdag na Dolenjskem. Ob prvi izvedbi ni dosegla posebnega uspeha, nato pa je z nekaj popravki v melodiji postala uspe\xc5\xa1nica._NEWLINE_Originalen zapis se ni ohranil, ker je Franc \xc5\xa0turm 11. novembra 1943 padel na Krimu. Melodijo si je zapomnila Bogdana Stritar, na novo pa jo je zapisal Radoslav Hrovatin. \xc4\x8cez nekaj \xc4\x8dasa je pesem za mo\xc5\xa1ki zbor priredil Karol Pahor.\n_START_SECTION_\nPrva verzija\n_START_PARAGRAPH_\nHej, brigade, hitite,_NEWLINE__NEWLINE_razpodite, po\xc5\xbegite,_NEWLINE__NEWLINE_gnezda belih podgan, \xc4\x8drnih psov!_NEWLINE_Hej, ma\xc5\xa1inca, zagodi,_NEWLINE__NEWLINE_naj odmeva povsodi,_NEWLINE__NEWLINE_na\xc5\xa1 pozdrav iz svobodnih gozdov!_NEWLINE_Hej, ma\xc5\xa1inca, zagodi,_NEWLINE__NEWLINE_naj odmeva povsodi,_NEWLINE__NEWLINE_na\xc5\xa1 pozdrav iz svobodnih gozdov!_NEWLINE_Kje so meje, pregrade,_NEWLINE__NEWLINE_za slovenske brigade?_NEWLINE__NEWLINE_Ne, za nas ni pregrad in ne mej!_NEWLINE_Po slemenih obla\xc4\x8dnih_NEWLINE__NEWLINE_in po grapah tema\xc4\x8dnih_NEWLINE__NEWLINE_vse od zmage do zmage naprej!_NEWLINE_Po slemenih obla\xc4\x8dnih_NEWLINE__NEWLINE_in po grapah tema\xc4\x8dnih_NEWLINE__NEWLINE_vse od zmage do zmage naprej!_NEWLINE_Pride dan, ko z Ljubljano,_NEWLINE__NEWLINE_zdaj nevesto prodano,_NEWLINE__NEWLINE_bomo \xc5\xa1li pred svobode oltar._NEWLINE_Hej, od na\xc5\xa1e gostije_NEWLINE__NEWLINE_vrgli bomo pomije_NEWLINE__NEWLINE_psom, ki danes so nam gospodar._NEWLINE_Hej, od na\xc5\xa1e gostije_NEWLINE__NEWLINE_vrgli bomo pomije_NEWLINE__NEWLINE_psom, ki danes so nam gospodar.\n_START_SECTION_\nDruga verzija\n_START_PARAGRAPH_\nHej, brigade, hitite,_NEWLINE__NEWLINE_razpodite, zatrite,_NEWLINE__NEWLINE_po\xc5\xbeigalce slovenskih domov!,_NEWLINE_Hej, ma\xc5\xa1inca, zagodi,_NEWLINE__NEWLINE_naj odmeva povsodi,_NEWLINE__NEWLINE_na\xc5\xa1 pozdrav iz svobodnih gozdov!_NEWLINE_Hej, ma\xc5\xa1inca, zagodi,_NEWLINE__NEWLINE_naj odmeva povsodi,_NEWLINE__NEWLINE_na\xc5\xa1 pozdrav iz svobodnih gozdov!_NEWLINE_Kje so meje, pregrade,_NEWLINE__NEWLINE_za slovenske brigade?_NEWLINE__NEWLINE_Ne, za nas ni pregrad in ne mej!_NEWLINE_Po slemenih obla\xc4\x8dnih_NEWLINE__NEWLINE_in po grapah tema\xc4\x8dnih_NEWLINE__NEWLINE_vse od zmage do zmage naprej!_NEWLINE_Po slemenih obla\xc4\x8dnih_NEWLINE__NEWLINE_in po grapah tema\xc4\x8dnih_NEWLINE__NEWLINE_vse od zmage do zmage naprej!_NEWLINE_\xc4\x8cez poljane po\xc5\xbegane_NEWLINE__NEWLINE_tja do bele Ljubljane_NEWLINE__NEWLINE_na\xc5\xa1a vojska prodre kot vihar!_NEWLINE_Dokler tu so brigade,_NEWLINE__NEWLINE_kdor zemljo nam ukrade?_NEWLINE__NEWLINE_Na Slovenskem smo mi gospodar!_NEWLINE_Dokler tu so brigade,_NEWLINE__NEWLINE_kdor zemljo nam ukrade?_NEWLINE__NEWLINE_Na Slovenskem smo mi gospodar!'